آزاد تغیر

آزاد تغیر (free variation)لسانیات میں ایک ایسا مظہر ہے جس میں دو یا زیادہ آوازیں یا الفاظ کی شکلیں ایک ہی سیاق و سباق میں بغیر معنی کی تبدیلی کے ظاہر ہوتی ہیں اور مقامی بولنے والوںکی جانب سے غلط نہیں سمجھی جاتی۔ 

اگرچہ اسے آزاد تغیر کہاجاتا ہے لیکن سماجی لسانیات کے ماہرین کا کہنا ہے کہ یہ تغیر مکمل طور پر آزاد نہیں ہوتا، یہ تغیر اکثر سماجی، معاشرتی اور لسانی عوامل کے تحت محدود ہوتا ہے مثلاً بولنے والے کے علاقے، طبقے یا ذاتی ترجیحات وغیرہ پر ۔  یہ اصطلاح عام استعمال میں ہے، تاہم، بنیادی طور پر لسانیات پر مرکوز مطالعات جیسے فونولوجی، مورفولوجی، نحو وغیرہ میں استعمال ہوتا ہے ۔ 

 اثرات 
آزاد تغیر اس وقت ہوتا ہے جب مختلف آوازیں یا الفاظ ایک ہی ماحول میں استعمال ہوں اور ان کے استعمال سے معنی میں کوئی تبدیلی نہ آئے۔ مثال کے طور پر، انگریزی میں لفظ "either" کو /ˈiːðər/ یا /ˈaɪðər/ دونوں طریقوں سے ادا کیا جا سکتا ہے اور دونوں درست سمجھے جاتے ہیں۔ اسی طرح، "tomato" کو برطانوی انگریزی میں /təˈmɑːtəʊ/ اور امریکی انگریزی میں /təˈmeɪtoʊ/ کہا جاتا ہے اور دونوں تلفظ درست سمجھے جاتے ہیں۔انگریزی کے برعکس اردو میں آزاد تغیر معیار کی بجائے بولنے والے کے سماجی، لسانی عوامل (علاقے،طبقے،ترجیحات) وغیرہ پر منحص رہے جیسے لہجے اور علاقے کے فرق پر لفظ "فرق" /fərq/ کو /fərək/،fərəq یا /fərk/ بول دیا جاتا ہے مگر معنی یکساں ہی رہتا ہے۔

 مزید دیکھیے 
 فونیم
 ایلوفون

 حوالہ جات 

زمرہ:علم اصوات
زمرہ:حروف تہجی
زمرہ:لسانی شکلیات
زمرہ:نحو
زمرہ:سماجی لسانیات